CELEX: E2017J0009
Language: lv
Date: 2018-05-30 00:00:00
Title: Tiesas spriedums (2018. gada 30. maijs) – Lietā E-9/17 – Edmund Falkenhahn AG pret Finanšu tirgus iestādi (Finanzmarktaufsicht) (Direktīva 2009/110/EK – Elektroniskās naudas iestādes – Atpirkšana par nominālvērtību – Nodrošinājuma prasības)

20.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 335/20
            
         
      TIESAS SPRIEDUMS
      (2018. gada 30. maijs)
      Lietā E-9/17
      
         Edmund Falkenhahn AG pret Finanšu tirgus iestādi (Finanzmarktaufsicht)
      
      
         (Direktīva 2009/110/EK – Elektroniskās naudas iestādes – Atpirkšana par nominālvērtību – Nodrošinājuma prasības)
      
      (2018/C 335/12)
      Lietā E-9/17 Edmund Falkenhahn AG pret Finanšu tirgus iestādi (Finanzmarktaufsicht) – Lihtenšteinas Finanšu tirgus apelācijas padomes (Beschwerdekommission der Finanzmarktaufsicht) LŪGUMS tiesai saskaņā ar EBTA dalībvalstu Nolīguma par Uzraudzības iestādes un tiesas izveidi 34. pantu par Eiropas Parlamenta un Padomes 2009. gada 16. septembra Direktīvas 2009/110/EK par elektroniskās naudas iestāžu darbības sākšanu, veikšanu un konsultatīvu uzraudzību, par grozījumiem Direktīvā 2005/60/EK un Direktīvā 2006/48/EK un par Direktīvas 2000/46/EK atcelšanu interpretāciju – Tiesa, kuras sastāvā ir priekšsēdētājs Páll Hreinsson un tiesneši Per Christiansen (tiesnesis-referents) un Martin Ospelt (ad hoc), 2018. gada 30. maijā pasludināja spriedumu, kura rezolutīvā daļa ir šāda.
      
                  1.
               
               
                  Ja, saņemot finanšu līdzekļus jebkurā laikā, tostarp laikposmā starp emisiju un dzēšanu elektroniskās naudas vērtība atšķiras no nominālās vērtības, tas ir pretrunā 11. panta 1. un 2. punktam Eiropas Parlamenta un Padomes 2009. gada 16. septembra Direktīvā 2009/110/EK par elektroniskās naudas iestāžu darbības sākšanu, veikšanu un konsultatīvu uzraudzību, par grozījumiem Direktīvā 2005/60/EK un Direktīvā 2006/48/EK un par Direktīvas 2000/46/EK atcelšanu.
               
            
                  2.
               
               
                  Direktīvas 2009/110/EK 7. panta 2. punkta pirmajā un otrajā daļā, lasot tās saistībā ar I pielikuma 14. punkta 1. tabulu Eiropas Parlamenta un Padomes 2006. gada 14. jūnija Direktīvā 2006/49/EK par ieguldījumu sabiedrību un kredītiestāžu kapitāla pietiekamību, ir precīzi definēts, kādi aktīvi veido zema riska aktīvus Direktīvas 2009/110/EK 7. panta 1. punkta nolūkā.